Revideret 18-06-2019

Bestyrelsen

Alternativets medlemmer i Aarhus kommune

Håndbog

Alternativet Aarhus

**Kontakt til foreningen**

**Postadresse**

Alternativet Aarhus

Jægergårdsgade 164A, 1.sal

8000 Aarhus C

**Mailadresse**

aarhus@alternativet.dk

**Partilokaler**

Jægergårdsgade 164A, 1.sal

**Medlemsplatform**

AlleOs

<https://alleos.alternativet.dk/lokalforening/96>

**FaceBook adresser**

Alternativet Aarhus

<https://www.facebook.com/altaarhus>

Alternativet-Aarhus (og omegn)

# <https://www.facebook.com/groups/576906219064759/>

… der kan være flere

**Hjemmeside**

# Håndbog for Alternativet Aarhus

Indhold

[Håndbog for Alternativet Aarhus](#_h04cfvykpzd4)

[At opdage Alternativet](#_v5kfq325u2w)

[Hvordan er vi organiseret i Alternativet?](#_hxhs52vle6yk)

[Hvordan følger jeg bedst med i foreningen?](#_sz2yqz907742)

[Jeg vil gerne lave politik.](#_1rgzdwrkmcyg)

[Landspolitik](#_7thaatfl8gtp)

[Lokalpolitik](#_16fl2xslqm4e)

[Politikmøder](#_1uegujrtbyz4)

[Politikudviklingsgrupper](#_6wn4emoktuc2)

[Baggrundsgrupper til byrådsarbejde](#_xpl0eu4v747o)

[De tre bundlinjer](#_23n8y7ww4c8k)

[Jeg vil gerne lave aktivisme.](#_y099hjpiejrm)

[Jeg vil gerne være med til at bakke op om foreningens sociale aktiviteter](#_770d1clh1pvj)

[Jeg vil gerne bidrage økonomisk](#_izgbaqoos95p)

[Jeg vil gerne udføre praktiske opgaver i foreningen.](#_urbiyauqsl5s)

[Bestyrelsen](#_4f77wot3ve04)

[Uddybende forklaring til bestyrelsesmedlemmernes ansvarsområder](#_4neo0egjzxw3)

[Årsmødet](#_xdwy75m2a46d)

[Ekstraordinært årsmøde](#_nt5j0qgjsjze)

[Åbne medlemsmøder](#_nxlhpu4vw4x2)

[Arrangementer](#_56001srxq2nx)

[Aspirantarbejde](#_wlmrx8225nrq)

[Mest for bestyrelsen - det daglige arbejde](#_j4d2oc3jrx3c)

**Velkommen** til alle medlemmer i kommuneforeningen. Det er vores håb, at denne håndbog vil hjælpe dig med at forstå og finde rundt i foreningen. Hvis du er i tvivl om noget, er du velkommen til at kontakte os. Hvis du som medlem synes, der mangler noget i håndbogen, eller synes du, der er noget i foreningen, som du undrer dig over, er du velkommen til at kontakte os og stille forslag til ændringer. Håndbogen er et dynamisk dokument, som vi i bestyrelsen løbende vil opdatere.

Venlig hilsen *Bestyrelsen i Alternativet Aarhus.*

**Baggrund**

Arbejdet i kommuneforeningen er reguleret af to dokumenter:

 1) ”Vedtægterne”, som beskriver medlemmernes ret og pligt.

 2) ”Håndbogen”[[1]](#footnote-1), en altid opdateret guide til at være aktiv i Alternativet Århus.

De to dokumenter hviler på Alternativets Manifest, værdier og debatdogmer:

<https://alternativet.dk/politik/manifest>

<https://alternativet.dk/politik/vaerdier>

<https://alternativet.dk/politik/debatdogmer>

##

## At opdage Alternativet

Alternativet er for dig som kan mærke, at noget er sat i bevægelse. Som fornemmer, at noget nyt er ved at afløse det gamle. En anden måde at se demokrati, vækst, arbejdsliv, ansvar og livskvalitet på. Det er Alternativet. En politisk forening, hvor medlemmerne i fællesskab hjælper hinanden med at nå politiske mål. For at man kan få glæde af fællesskabet, må man give de andre medlemmer adgang til én. Ved indmeldelsen vælger du hvordan vi må kontakte dig. Vi opfordrer til, at du oplyser både dit mobilnummer og din mailadresse. Det giver de andre medlemmer mulighed for at sende post til dig, eller ringe til dig.

Prøv at gå ind på <https://alternativet.dk/vaer-med/aktiv-i-alternativet>. Her er 5 punkter, som du kan få glæde af

1. ”AlleOs – vores medlemsplatform”.

Her vil du blive bedt om at definere din profil. Hvem er du? Hvilke interesser, erfaringer og kompetencer har du? Hvor meget tid kan

du afsætte til arbejdet i foreningen? Hvilke opgaver kunne du tænke dig at være med til at løse?

1. ”Hvad kan du gøre i dag – lige nu og her?”
2. ”Hvad kan du gøre på hjemmebanen?”
3. ”Hvordan vi laver politik i Å”
4. ”Alternativets ungeafdeling”

Du kan gå direkte ind på AlleOs her

<https://alleos.alternativet.dk/lokalforening/96>

I en politisk forening er det et fælles mål at få indflydelse på den førte politik i landet, regionen og kommunen. Det betyder, at man skal have nogle kandidater valgt ved demokratiske valg. Derfor er en væsentlig opgave i en politisk forening at få lavet politik, få opstillet kandidater og føre valgkampagne forud for valg. Her er der rigtig mange opgaver at løse. På Alternativet.dk er der en knap, som hedder ”Aktiv i valgkampen”. Gå ind og se, hvilke opgaver du eventuelt kunne tænke dig at være med i.

##

## Hvordan er vi organiseret i Alternativet?

Der er mange andre spændende ting, du kan se på Alternativet.dk. Du kan finde noget om ”Organisation”, noget om Alternativets personer i Folketing, Regioner og kommunalbestyrelser, noget om Landsledelse, Hovedbestyrelse, Landssekretariat, Folketingssekretariat, Uffe Elbæks nyhedsbreve og meget andet. Er du i tvivl om, hvordan du gør, kontakt en af de ansvarlige bestyrelsesmedlemmer. (se afsnit her i Håndbogen: Uddybende forklaring til bestyrelsesmedlemmernes ansvarsområder)

I Landsledelsen er de folkevalgte personer repræsenteret. Uffe Elbæk er Alternativets politiske leder. Han stiftede partiet i 2013 sammen med blandt andre Josephine Fock.

Hovedbestyrelsen har et medlemssekretariat, Landssekretariatet.

Landssekretariatet skal bistå storkredse og kommuneforeninger med praktiske spørgsmål. Landssekretariatet bistår med medlemslister, kontingentopkrævning, indkaldelse til og afvikling af landsmøder mv.

Alternativets folketingsmedlemmer har deres eget politiske sekretariat, Folketingssekretariatet, som sidder på ”den grønne gang” på Christiansborg.

Landet er opdelt i lokalforeninger eller kommuneforeninger. Et antal kommuneforeninger udgør en storkreds. Storkredsene opstiller kandidater til, Regioner, Folketing og Europaparlament forud for demokratiske valg. Kandidaterne kan blive indstillet af kommuneforeningerne. Kandidater til byrådet vælges i kommuneforeningen. (se §12 i Vedtægterne.) Kommuneforeningens medlemmer hjælper med alt arbejde omkring valg.

## Hvordan følger jeg bedst med i foreningen?

* Kontakt ansvarlige personer i bestyrelsen, se mailadresse og mobilnummer her i Håndbogen. (se afsnit Bestyrelsen)
* Kommuneforeningens nyhedsbreve. De tilsendes til din mailadresse fra bestyrelsen, hvis du på AlleOs har oplyst, at du ønsker Nyhedsbreve.
* Direkte mails fra kommuneforeningen. De tilsendes til din mailadresse fra bestyrelsen, hvis du har husket at sætte flueben i AlleOs.
* Deltag i politiske møder, årsmøder, politiske laboratorier m.v. Udsendes til din mailadresse fra bestyrelsens kommunikationsansvarlige.
* Kontakt andre medlemmer med de samme interesser som dig. Se på AlleOs og aftal et møde i partilokalerne eller på en café ude i byen.
* Uffes nyhedsbreve sendes til dig fra Landssekretariatet, hvis du på AlleOs har oplyst, at du ønsker nyhedsbreve.
* Læs invitationer til årsmøder og opstillingsmøder. Disse får du også selvom du ikke har tilmeldt dig nyhedsbreve.

##

## Jeg vil gerne lave politik.

Her har du flere muligheder.

### Landspolitik

Vil du indstille et forslag til Politisk Forum, så skal forslaget være udviklet åbent, og der skal være minimum 10 medlemmer fra Alternativet, der bakker op om forslaget. Politisk Forum udvikler ikke Alternativets politik, men kvalificerer og sikrer at de indsendte forslag er i tråd med Alternativets værdier og indstiller efterfølgende forslagene til at blive en del af Alternativets politik.

Se <https://alternativet.dk/arkiv/politiske-laboratorier>

Og du kan læse vores politik her: <https://alternativet.dk/politik>

### Lokalpolitik

Alternativet har p.t. ét byrådsmedlem i Aarhus Byråd, Liv Gro Jensen, <https://alleos.alternativet.dk/user/12714>. Hun har en sekretær Sander Jensen, som også er 1.suppleant, <https://alleos.alternativet.dk/user/9762>. Hvis du har lyst til at følge byrådsarbejdet, er der mulighed for at overvære byrådsmøderne, onsdage hver 14. dag fra kl.16-22.

Følg byrådsmødet live via link <https://aarhus.dk/demokrati/politik/byraadet/byraadsmoeder/>

Som medlem af kommuneforeningen har du mulighed for at lave lokalpolitik i politikudviklingsgrupper og i baggrundsgrupper. Det er vigtigt at lytte til borgerinitiativer, fx ved at bakke op om læserbreve, pressemeddelelser og borgerkommentarer i de sociale medier.

Bestyrelsen er ansvarlig for, at politikforslag udarbejdet i politikudviklingsgrupper fremlægges til debat og godkendelse på et politikmøde i kommuneforeningen, inden de bliver til lokalpolitik i kommuneforeningen. Besluttet lokalpolitik fremlægges på årsmødet.

Link til godkendt lokalpolitik på politikmødet den 28. august 2017

* Politisk Platform- Hundrede fællesskaber

[Politisk platform Hundrede fællesskaber - en kommune.pdf](https://dialog.alternativet.dk/uploads/default/original/2X/b/ba1ad59bb44f1b7adb5cf98c90866f9a3ad3f70b.pdf) <https://dialog.alternativet.dk/uploads/default/original/2X/b/ba1ad59bb44f1b7adb5cf98c90866f9a3ad3f70b.pdf>

* Bæredygtighed og Mobilitet

[Lokalpolitik for bæredygtighed og mobilitet.pdf](https://dialog.alternativet.dk/uploads/default/original/2X/8/87fe48792efb864eb97efb6f08ec24b44f11d861.pdf) <https://dialog.alternativet.dk/uploads/default/original/2X/8/87fe48792efb864eb97efb6f08ec24b44f11d861.pdf>

* Integration og Ligeværd for flygtninge, indvandrere og migranter

[Lokalpolitik for integration og ligeværd for flygtninge, indvandrere og migranter.pdf](https://dialog.alternativet.dk/uploads/default/original/2X/4/465deee5951a46151f7344657aa4d523c5966155.pdf) <https://dialog.alternativet.dk/uploads/default/original/2X/4/465deee5951a46151f7344657aa4d523c5966155.pdf>

* Kultur

[Lokalpolitik for kultur.pdf](https://dialog.alternativet.dk/uploads/default/original/2X/5/52bf68dd5179b4f149dbabc3c958da6e49623a0f.pdf) <https://dialog.alternativet.dk/uploads/default/original/2X/5/52bf68dd5179b4f149dbabc3c958da6e49623a0f.pdf>

* Digitalisering og IT

[Lokalpolitik for IT.pdf](https://dialog.alternativet.dk/uploads/default/original/2X/9/967eadb51f08bc91fd65dc2b915a8e3a477fccc0.pdf) <https://dialog.alternativet.dk/uploads/default/original/2X/9/967eadb51f08bc91fd65dc2b915a8e3a477fccc0.pdf>

* Iværksætteri

[Lokalpolitik for iværksætteri.pdf](https://dialog.alternativet.dk/uploads/default/original/2X/3/3cbd3a572b4746a11534fd0f39f67293277eab85.pdf) <https://dialog.alternativet.dk/uploads/default/original/2X/3/3cbd3a572b4746a11534fd0f39f67293277eab85.pdf>

* Ældre

[Lokalpolitik for ældre.pdf](https://dialog.alternativet.dk/uploads/default/original/2X/0/065d9b5bb922f694f96f7dacc048df11e444b1ce.pdf) <https://dialog.alternativet.dk/uploads/default/original/2X/0/065d9b5bb922f694f96f7dacc048df11e444b1ce.pdf>

* Sociale forhold og beskæftigelse

[Lokalpolitik sociale forhold og beskæftigelse:](https://drive.google.com/file/d/1eCx3kJOeJSdhH_wzUGornrFsmTvN2J_8/view?usp=sharing) <https://drive.google.com/file/d/1eCx3kJOeJSdhH_wzUGornrFsmTvN2J_8/view?usp=sharing>

### Politikmøder

Bestyrelsen og den politikansvarlige i bestyrelsen arrangerer og indkalder til politikmøde, når der er forslag til debat og godkendelse af udviklet lokalpolitik. Forslagene vil typisk komme fra politikudviklingsgrupperne. Vedtagelse af lokalpolitik sker på politikmøder. Og de vedtagne politikker bliver fremlagt til orientering på det efterfølgende årsmøde.

### Politikudviklingsgrupper

Alternativet Aarhus er aktiv i udvikling af lokalpolitik. Hvis du er interesseret i at få indflydelse på Alternativets lokalpolitik, er der mulighed for at deltage i udvikling af politik inden for det område som interesserer dig. I forbindelse med kommunalvalget 2017 havde vi 8 politikudviklingsgrupper. De allerede vedtagne politikker, se afsnit Lokalpolitik.

1. Bæredygtighed
2. Iværksætteri
3. Digitalisering
4. Kultur
5. Integration og ligeværd
6. Sociale forhold og beskæftigelse
7. Sundhed og omsorg
8. Børn og Unge

For kontakt og aktuel status kontakt den politikansvarlige i bestyrelsen. (Se afsnit, Uddybende forklaring til bestyrelsesmedlemmernes ansvarsområder.)

### Baggrundsgrupper til byrådsarbejde

Baggrundsgrupperne støtter vores byrådsmedlem, Liv Gro Jensen, med at forberede arbejdet omkring byrådsmøderne. Disse finder sted hver 14. dag. Punkterne på byrådets dagsorden administreres af kommunens byrådssekretariat. Bystyret i Aarhus administreres af en Magistrat, bestående af 6 afdelinger, som alle leverer punkter til byrådets dagsorden. Ligeledes leverer byrådets partier punkter til byrådsmødernes dagsorden i form af beslutningsforslag. Byrådsdagsordenen er synlig på kommunens hjemmeside torsdag eller fredag i ugen før byrådsmødet (onsdag).

Målet er, at vi har lige så mange baggrundsgrupper, som der er magistratsafdelinger. De seks afdelinger er økonomi, teknik og miljø, social- og beskæftigelse, ældre og omsorg, børn og unge og kultur. Der er kun kort tid (torsdag til mandag) til at forholde sig til og formulere en ordførertale for et givet dagsordenspunkt, stillet af de andre partier (reaktiv ordførertale). Når Alternativet selv laver et beslutningsforslag er man på forkant med stoffet og kan således bedre forberede sig. Kendskab til byrådets årshjul giver baggrundsgrupperne længere tid til at bearbejde og forberede dagsordenspunkter fx ved udarbejdelse af Alternativets budgetforslag. Baggrundsgrupperne holder så vidt muligt alle samtidige to-timers møder mandage fra kl. 18.30-20.30 før byrådsmødet om onsdagen. For at diskutere indstillingerne til Gros ordførertale. Har du lyst til at være med i en baggrundsgruppe kontakt den politikansvarlige i bestyrelsen. (se afsnit, Uddybende forklaring til bestyrelsesmedlemmernes ansvarsområder). Eller tag fat i baggrundsgruppen direkte.

* Byudvikling, Økonomi, Plan: (BØP)
* Teknik og Miljø: (TM)
* Sociale forhold og Beskæftigelse: (SB)
* Børn og Unge: (BU)
* Sundhed og Omsorg: (SU)
* Kultur og Borgerservice: (KB)

Baggrundsgrupperne er en god vej til vores byrådsmedlemmer, da baggrundsgrupperne ved hvilke sager der er oppe, hvad der arbejdes med mv.

I det daglige arbejde er Gro omgivet af “Rådhusgruppen”, der består af byrådssekretær og 1. suppleant, Sander Jensen, samt en lille gruppe politik- og tekstkyndige frivillige.

### Ideer til politik

Hvis du gennem medierne, borgermøder, foreningsarbejde eller andet får ideer til politik, kan du henvende dig til bestyrelsens politikansvarlige, som guider dig videre.

### De tre bundlinjer

I alt arbejde i Alternativet fokuserer vi på de “tre bundlinjer”.

”Bundlinjen” refererer normalt til det økonomiske udkomme af en forretningsaktivitet. I Alternativet er vi ikke bare optaget at have en positiv ”økonomisk bundlinje”, men vi er i lige så høj grad optaget af den ”sociale bundlinje” og den ”bæredygtige bundlinje”. Det betyder, at de tre bundlinjer skal være i balance. Vi accepterer ikke bare et godt økonomisk resultat, på bekostning af menneskers trivsel, eller udnyttelse af klima, ressourcer og miljø.

<https://alternativet.dk/politik/vores-politik/de-tre-bundlinjer>

## Jeg vil gerne lave aktivisme.

Foreningen vil arbejde aktivt for at fremme demokratisk aktivisme, for at sikre at parti og bevægelse forenes. Fælles træk for aktivisme i Alternativet er, at den skal matche partiets værdier og debatdogmer.

Aktivisme er din mulighed for at udbrede Alternativets politik og værdier til andre og komme i kontakt med politikere, virksomheder og borgere uden om det parlamentariske system.

Enten fordi man protesterer imod fx

* Et udspil fra Regeringen
* En vedtaget lov i Folketinget
* En utilstrækkelig eller lukket behandling af en sag i Folketing, Region eller Byråd
* Byrådets behandling/vedtagelse af et dagsordenspunkt på et byrådsmøde

Eller fordi man er for fx

* Et nødvendigt politisk udspil fx en ny klimalov, som følge af FN’s 17 verdensmål
* Promovering af Alternativets mærkesager

**God aktivisme er opsigtsvækkende, synlig og genkendelig.**

Synligheden kan skabes ved

* At anvende genkendelige symboler fx ”Alternativets bogstav Å”
* Gentagen samtidig anvendelse af et givet stunt fx en mand, der sidder på en stol formet som et stort Å mange steder i en by klar til dialog med mere
	+ fx ved vores skoler eller daginstitutioner
	+ uden for rådhuset
	+ ved lufthavnen
	+ ud for kemikalievirksomheder

Aktivisme kan du praktisere

Som demonstrationer

* på gader og torve (optog, flyers, bannere/plakater, PÅp-Åp (Pop-Op) hændelser
* High5-arrangementer
* Indsamling af skrald

På medier

* opslag/annoncer på sociale medier
* videoer, billeder, grafik på sociale medier
* læserbreve, debatindlæg, kronikker i aviser og ugeaviser
* i interviews i radio og TV og podcasts

Steder, hvor mange mennesker naturligt samles.

Ved at koble sig på andres events – husk ydmyghed og tilladelse – fx Folkemødet på Bornholm, skoleelevernes klimastrejker eller Aarhus Pride.

* Ved ”dagligstuesamtaler” på caféer.
* Ved aktivt at invitere grupper til biograf- og teaterforestillinger, kunstudstillinger, som behandler noget spændende eller kontroversielt stof.
* Borgermøder i oplandet, på biblioteker, på Dokk1.

Så hvis det er aktivisme, du brænder for, er der gode muligheder for at blive aktiv på forskellige planer. Der er altid meget praktisk arbejde, der følger med. Men det kunne også være, at du havde lyst til at organisere eller var ferm til at skrive eller andet. Kontakt eventuelt bestyrelsens eventansvarlige.

(se afsnit, Uddybende forklaring til bestyrelsesmedlemmernes ansvarsområder.)

##

## Jeg vil gerne være med til at bakke op om foreningens sociale aktiviteter

I Alternativet kan vi lide mennesker. Derfor skal der være tid til samtale, meningsudveksling, debat og uenighed. Her vil møder, politikudvikling, aktivisme alt sammen medvirke til vores fælles kultur. En god fest siger vi aldrig nej til. Det praktiserer vi i fredagsbar, temasammenkomster, debataftener, teatertur, mv. Vi annoncerer løbende sammenkomster via AlleOs, nyhedsmails og Alternativets forskellige Facebook-sider. Kontakt den eventansvarlige i bestyrelsen, som guider dig.

## Jeg vil gerne bidrage økonomisk

Du kan bidrage økonomisk direkte til Alternativet Aarhus på to måder:

* MobilePay: 25765
* Merkur Bank: 8401 0001277179

## Jeg vil gerne udføre praktiske opgaver i foreningen.

**Praktisk hjælp til arrangementer**

* Hjælpe i valgkampagner
* Hjælp til årsmøder, åbne møder, opstillingsmøder mm.
* Deltage i aktivistiske arrangementer

Kontakt de ansvarlige fra bestyrelsen, hvis du vil hjælpe. (se afsnit, Uddybende forklaring til bestyrelsesmedlemmernes ansvarsområder.)

## Bestyrelsen

Her kan du se, hvad bestyrelsen kan gøre for os og sammen med os som medlemmer. Målet er at få et godt samarbejde med alle og hinanden i foreningen

Bestyrelsesmedlemmerne står for forskellige ansvarsområder. Det enkelte bestyrelsesmedlem samler tilstrækkeligt med hjælpere til at udføre opgaver inden for eget ansvarsområde. Og opgaver kan uddelegeres. Vi må som partimedlemmer hjælpe bestyrelsen ved at inspirere og bakke op. Bestyrelsen har en stærk interesse i at styrke foreningen på alle punkter. Derfor medvirker bestyrelsen løbende til at finde nye medlemmer til bestyrelsen. Og derfor medvirker bestyrelsen til at samle engagementet omkring fokusområder, hvor vi kan handle sammen. Naturligvis med plads til ny inspiration.

Navneliste bestyrelse:

Tenna Duch Schaldemose: Forperson, tenna.schaldemose@gmail.com,

5123 5821

Kasper Smed Hansen: Næstforperson, kaspersh1994@gmail.com

6067 6578
Christoph Lodemann: Kasserer, lodemann@gmail.com

Anna-Maria Espersen: anna.maria.espersen@gmail.com

Carsten Borup: carsten.borup.alternativet@gmail.com 2080 6900
Jane Hoffmann: heldigtomat@gmail.com

Ansvarsområder:

1. Forperson
2. Næstforperson
3. Kasserer
4. Medlemsansvarlig
5. Lokaleansvarlig
6. Kommunikationsansvarlig
7. Politikansvarlig
8. Kampagneansvarlig
9. Eventansvarlig

<https://alleos.alternativet.dk/lokalforening/96>

### Uddybende forklaring til bestyrelsesmedlemmernes ansvarsområder

**Forperson** tegner foreningen udadtil. Forpersonen har ansvar for kontakt til storkreds, landsledelse, Folketingsgruppe, byrådsrepræsentanter og presse. (Kommunikationsansvarlig medvirker ved pressekontakt). Forpersonen har det overordnede ansvar for foreningen.

**Næstforperson** er stedfortræder for forpersonen.

**Kasserer** har ansvar for kasse, budget og regnskab. Sørger for at regnskabet revideres. Desuden medvirker kassereren i eventuelle crowdfunding forløb.

**Medlemsansvarlig** arbejder hele tiden på at få medlemsskaren til at vokse. Den kommunikationsansvarlige medvirker. Den medlems­ansvarlige har en inviterende og involverende adfærd, som tiltrækker nye medlemmer og sætter den første gode stemning, når et medlem indtræder i foreningen. Optegner og vedligeholder medlemslister, anmoder om mailadresse og mobilnummer. Byder nye medlemmer velkommen, evt. ved velkomstmøder. Udleverer håndbog til Alternativet Aarhus.

**Lokaleansvarlig** er ansvarlig for foreningens lokaler. Vejledning i brug af lokaler, kalenderbooking og adgang via nøgle og alarmkode. Forvalter kontraktfællesskabet med Storkredsen og samarbejdet med udlejer og andre lejere af lokalerne.

**Kommunikationsansvarlig** sørger for entydige og enkle kommunikationsveje, informerer medlemmerne herom, indkalder medlemmerne ved nyhedsbrev eller mail. Sørger for at referater fra medlemsmøder tilgår medlemmerne. Kontakt til lokalpressen, og presseansvarlig for landsmøde og folketingsgruppe. Udvikling af hjemmeside og eventuel organisering af de forskellige FaceBook sider.

**Politikansvarlig** har kontakt til politikudviklingsgrupperne og baggrundsgrupperne. Når medlemmer påpeger ændrings- og udviklingsbehov til godkendt lokalpolitik, tager den politikansvarlige imod til videre overvejelse. Den politikansvarlige er også vedtægts- og håndbogsansvarlig.

**Kampagneansvarlig** har ansvar for Opstilling og vedligeholdelse af byrådskandidater. Indstilling af kandidater til Folketings- og Europaparlamentsvalg til storkredsen.

**Eventansvarlig** er kontaktperson i forhold til forskellige events og koordinator i forhold til større arrangementer som Folkemødet på Bornholm, Klimamarch, Pride m.m.

###

## Årsmødet

Årsmødet eller generalforsamlingen finder sted én gang om året. Her beretter bestyrelsen om, hvad der er sket i det forgangne år, og der er mulighed for at stille nysgerrige spørgsmål, som bestyrelsen vil forsøge at svare på. Ud over selve generalforsamlingen vil du kunne opleve inspirationsoplæg og uformelt samvær, hvor du kan møde andre partimedlemmer og stifte nye bekendtskaber blandt ligesindede. Ved årsmødet vælger man bestyrelsesmedlemmer for det nye år. Og medlemmer kan indsende forslag til dagsordenen. Se vedtægterne §8. Årsmødet finder normalt sted i marts.

Der indkaldes til årsmødet i henhold til vedtægterne og her forklares også, hvordan man kan tilføje punkter til dagsordenen.

###

## Ekstraordinært årsmøde

Der kan også blive indkaldt til ekstraordinært årsmøde, hvis bestyrelsen eller 30 medlemmer begærer det.

###

## Åbne medlemsmøder

Bestyrelsen inviterer til åbne medlemsmøder ca. 1 gang om måneden – som udgangspunkt den første mandag eller tirsdag i måneden. Møderne finder sted i vores partilokaler Jægergårdsgade 164A, 1s. Her kan du komme, både som medlem og som ikke-medlem og høre, hvad der foregår i foreningen. De åbne medlemsmøder er et godt sted at starte, hvis du er ny i Alternativet, overvejer at blive medlem eller har lyst til at blive aktiv. Folkevalgte personer fra region, byråd og Folketing vil så vidt muligt være til stede og informere om seneste nyt ved møderne. Se opslag på AlleOs og Facebook. Eller spørg bestyrelsen.

###

## Arrangementer

Bestyrelsen vil medvirke til, at arrangementer bliver fordelt i kalenderen, så det ene arrangement ikke stjæler deltagere fra det andet arrangement. Dette gælder både arrangementer i kommuneforeningen, i storkredsen og landsforeningen.

En tæt koordinering mellem kommuneforeningen og storkredsen er nødvendig, ligesom det er en god idé at lave et årshjul, der også tager hensyn til eventuelle valg til byråd, region eller til Folketinget. Kontaktinformation hos den eventansvarlige i bestyrelsen.

De relevante kalendere se AlleOs og Facebook-siden Alternativet Aarhus.

<https://alleos.alternativet.dk/lokalforening/96>

<https://www.facebook.com/search/posts/?q=alternativet%20aarhus&epa=SERP_TAB>

###

## Aspirantarbejde

Der kan løbende arbejdes med kandidater og kandidataspiranter i workshops, seminarer og pressetræning. Forud for valg vælger foreningen kandidater til det kommende byrådsvalg. Det løbende arbejde sikrer, at der er kontinuitet i byrådsarbejdet og i politikudviklingen. Hvis du er interesseret i at blive kandidataspirant, kontakt bestyrelsens kampagneansvarlige. (Se vedtægterne §12 og §13.)

## Mest for bestyrelsen - det daglige arbejde

Udfyldes af den siddende bestyrelse efter håndbogens vedtagelse.

OBS vedtægterne § 18, stk. 2. Kommuneforeningen er forpligtet til at indarbejde de relevante ændringer, som er vedtaget i Landsforeningens vedtægter eller i vedtægter for minimumsvedtægter på et Landsmøde.

Kommende udgaver kan med fordel suppleres med grafisk visualisering

Den foreliggende revision er udført efter det åbne medlemsmøde d.27.5.2019.

Vedtaget på ekstraordinært årsmøde d.18.6.2019.

1. Første version af ”Vedtægterne” og ”Håndbogen” er udarbejdet af Evalueringsgruppen EVA p.b.a. svarene i 22 evalueringsinterview fra kommuneforeningsmedlemmer. Interviewene er udført i perioden november 2018 – januar 2019. Håndbogen afleveres til bestyrelsen, som får til opgave løbende at udbygge og opdatere bogen. Såvel vedtægter som håndbog fremlægges til debat blandt foreningens medlemmer og vedtagelse på et ekstraordinært årsmøde. [↑](#footnote-ref-1)